З А П И С Н И К
СА 16. СЕДНИЦЕ ГРАДСКЕ ИЗБОРНЕ КОМИСИЈЕ НИШ 

	16. седница Градске изборне комисије Ниш, одржана jе у уторак, 06.10.2026. године, са почетком у 09,00 часова, у сали број 29. Скупштине Града Ниша, улицa Николе Пашића број 24.                              
Седници Комисије су присуствовали: председница Данијела Милићевић, заменица председнице Александра Митровић, секретар Марина Јанковић, заменик секретара Бранко Јовановић и чланови: Сања Милијић Милојковић, Дејан Јовановић, Мирослав Планић, Зоран Павловић, Миломир Божиновић, Петар Митић, Дејан Загородњук, Данијел Ајрановић, Јовица Ицић, Душан Миленковић, Милош Јовановић, Мирослав Рајковић и Анђела Вучковић, као и заменик члана Марија Маркота. Седници су присуствовали заменици чланова без права одлучивања: Стефан Милојевић, Александар Симић, Иванка Сретковић и Драган Ђорђевић.
Седници нису присуствовали: чланови Небојша Спасојевић и Весна Стојановић и заменици чланова Марија Давидовић, Милан Марић, Александра Ђорђевић, Ива Перић, Милица Стојковић, Андрија Стојановић, Милан Трајковић, Дејан Петровић, Тадија Митић и Милица Николић.
	Седницу Комисије отворила је и њоме председавала председница Данијела Милићевић, која је констатовала да постоји кворум за рад и пуноважно одлучивање, јер седници присуствује 14 чланова Градске изборне комисије Ниш.

	Како није било предлога за допуну дневног реда, председница је ставила на гласање предлог дневног реда. 

	Комисија је jeдногласно (14 „за“), утврдила, следећи

Д Н Е В Н И   Р Е Д
1. Усвајање записника са 15. седнице Градске изборне комисије Ниш;
2. Доношење решења о именовању члана и заменика члана Градске изборне комисије Ниш у проширеном саставу, на предлог Покрета СНАГА СРБИЈЕ – БК, за гласање на изборима за народне посланике Народне скупштине расписаним за 25. oктобар  2026. године;
3. Доношење Закључка којим се препоручује извршним органима Града Ниша да за спровођење изборних радњи у поступку избора за народне посланике Народне скупштине, расписаних за 25. октобар 2026. године обезбеде коришћење службених просторија Града Ниша Градској изборног комисији Ниш;
4. Текућа питања.

ТАЧКА 1. Усвајање записника са 15. седнице Градске изборне комисије;
            Председница Комисије је ставила на гласање записник са 15. седнице Градске изборне комисије Ниш.
	Комисија је већином гласова (13 „за“, 1 „уздржан“) и без примедби, усвојила записник са 15. седнице Градске изборне комисије.
         

ТАЧКА 2. Доношење решења о именовању члана и заменика члана Градске изборне комисије Ниш у проширеном саставу, на предлог Покрета СНАГА СРБИЈЕ – БК, за гласање на изборима за народне посланике Народне скупштине расписаним за 25. oктобар  2026. године;
Председница je упознала Комисију да је достављен предлог овлашћеног предлагача за именовање члана и заменика члана Градске изборне комисије Ниш у проширеном саставу, на предлог Покрета СНАГА СРБИЈЕ – БК, да је за члана предложен Стефан Илић из Ниша, а за заменика члана Слободан Давидовић из Ниша. 
Председница Комисије је дала на увид члановима Комисије оригинал предлогa овлашћеног лица за именовање члана и заменика члана, са оригиналним потврдама о изборном праву. 
Напоменула је да предложени члан и заменик члана имају потврду о изборном праву и нису кандидати на листи за избор народних посланика.
Председница је након тога позвала чланове да се изјасне о Предлогу решења о именовању Стефана Илића за члана и Слободана Давидовића за заменика члана Градске изборне комисије Ниш у проширеном саставу, на предлог Покрета СНАГА СРБИЈЕ – БК.
Комисија је једногласно (14 гласа „за“), усвојила Решење о именовању члана Стефана Илића и заменика члана Слободана Давидовића Градске изборне комисије Ниш у проширеном саставу, на предлог Покрета СНАГА СРБИЈЕ – БК.
Седници се придружила Сања Милијић Милојковић, члан Комисије. 
ТАЧКА 3. Доношење Закључка којим се препоручује извршним органима Града Ниша да за спровођење изборних радњи у поступку избора за народне посланике Народне скупштине, расписаних за 25. октобар 2026. године обезбеде коришћење службених просторија Града Ниша Градској изборног комисији Ниш;
Председница је обавестила Комисију да ће Градска изборна комисија у периоду од 12. октобра 2026. године до 30. новембра 2026. године спроводити изборне радње попут пријема изборног материјала од стране Републичке изборне комисије, предаје изборног материјала бирачким одборима од стране Градске изборне комисије Ниш, достављања Градској изборној комисији материјала након гласања, рада лица ангажованих од стране републичког органа надлежног за послове статистике као и за вршење осталих изборних радњи у поступку избора за народне посланике Народне скупштине у службеним просторијама града Ниша у згради „Официрски дом“ у ул Орловића Павла бр. 28а и подсетила присутне да је у преходном периоду већ било речи о томе. 
Како није било питања у вези са овом тачком, председница је ставила на гласање Закључак којим се препоручује извршним органима Града Ниша да за спровођење изборних радњи у поступку избора за народне посланике Народне скупштине, расписаних за 25. октобар 2026. године обезбеде коришћење службених просторија Града Ниша Градској изборног комисији Ниш.


Комисија је једногласно (15 „за“), усвојила Закључак којим се препоручује извршним органима Града Ниша да за спровођење изборних радњи у поступку избора за народне посланике Народне скупштине, расписаних за 25. октобар 2026. године обезбеде коришћење службених просторија Града Ниша Градској изборног комисији.
ТАЧКА 4. Текућа питања
	У оквиру ове тачке, председница је обавестила нове чланове да ће им бити достављен Кодекс понашања чланова и заменика чланова органа за спровођење избора Републичке изборне комисије и да су сва подзаконска акта у поступку спровођења избора доступна на сајту Републичке изборне комисије. 
Председница је подсетила  чланове да седницу може сазвати и телефонским путем, а да материјал чланови могу добити и на самој седници.Такође, подсетила је чланове комисије који нису доставили потребну документацију ради исплате накнаде за рад на пословима спровођења избора, да то учине.
	Пошто није било дискутаната поводом ове тачке, председница Комисије је закључила 16. седницу  Комисије у 09,17 часова.

      ЗАМЕНИК СЕКРЕТАРА                                                     ПРЕДСЕДНИЦА		                   
  ________________________				    ______________________
          Бранко Јовановић			                             Данијела Милићевић

